Mineirão

Mineirão (oficialiai Gubernatoriaus Magalhães Pinto stadionas, port. Estádio Governador Magalhães Pinto) – futbolo stadionas Brazilijoje, Belo Horizontės mieste. Tai yra didžiausias stadionas Mino Žeraiso valstijoje ir antras pagal dydį šalyje po Marakanos stadiono. Oficialus pavadinimas yra gubernatoriaus Magalhães Pinto (1909–1996) garbei, neformalus Mineirão yra užuomina į Minas Žeraiso valstiją, kurioje stadionas yra. Stadione yra koncertavę „Kiss“, Elton John, Paul McCartney, Beyoncé, „Metallica“, „Guns N' Roses“, Ed Sheeran, „Aerosmith“ ir kiti atlikėjai. Istorija Stadionas pradėtas statyti 1959 m., atidarytas 1965 m. rugsėjo 5 d. rungtynėmis tarp Minas Žeraiso valstijos rinktinės ir Argentinos klubo River Plate. Daugiausia žiūrovų – 133 tūkstančiai susirinko 1997 m. į rungtynes tarp „Cruzeiro“ ir „Vila Nova“ klubų. Stadione vyko 2013 m. FIFA konfederacijų taurės rungtynės, 2014 m. pasaulio futbolo čempionatas, 2016 m. vasaros olimpinių žaidynių futbolo varžybos, 2019 m. Pietų Amerikos futbolo čempionatas. Rungtynės Šaltiniai